stanford-oval/wikipedia huggingface dataset:
การเรียนรู้ของเครื่อง
วิธีการเรียนรู้ > แบบจำลอง > โครงข่ายแบบเบส์ (Bayesian networks)

โครงข่ายแบบเบส์ เป็นแบบจำลองความน่าจะเป็นเชิงกราฟที่แทนกลุ่มของตัวแปรสุ่มและความเป็นอิสระแบบมีเงื่อนไขด้วยกราฟอวัฏจักรระบุทิศทาง ตัวอย่างเช่น โครงข่ายแบบเบส์สามารถใช้แทนความสัมพันธ์เชิงความน่าจะเป็นระหว่างอาการแสดงกับโรคได้ เมื่อมีอาการแสดง โครงข่ายจะคำนวณความน่าจะเป็นที่จะเป็นโรคแต่ละโรค มีหลายขั้นตอนวิธีที่สามารถอนุมานและเรียนรู้ได้อย่างมีประสิทธิภาพ
วิธีการเรียนรู้ > แบบจำลอง > ขั้นตอนวิธีเชิงพันธุกรรม (genetic algorithms)

ขั้นตอนวิธีเชิงพันธุกรรม เป็นการค้นหาแบบฮิวริสติกที่เลียนแบบกระบวนการคัดเลือกตามธรรมชาติในช่วงวิวัฒนาการของสิ่งมีชีวิต โดยใช้เทคนิคการกลายพันธุ์ของยีนและการไขว้เปลี่ยนของโครโมโซมในการหาประชากรที่น่าจะอยู่รอดเพื่อพาไปสู่คำตอบของปัญหาได้ ขั้นตอนวิธีนี้ได้รับความสนใจมากในสาขาการเรียนรู้ของเครื่องในช่วงทศวรรษ 1980 และ 1990 และเทคนิคทางการเรียนรู้ของเครื่องก็ช่วยปรับปรุงประสิทธิภาพของขั้นตอนวิธีเชิงพันธุกรรมและขั้นตอนวิธีเชิงวิวัฒนาการเช่นกัน
การประยุกต์

การเรียนรู้ของเครื่อง สามารถประยุกต์ใช้งานได้หลากหลาย เช่น
เว็บไซต์ปรับรูปแบบเองได้ (Adaptive website)
การคำนวณเชิงอารมณ์ (affective computing)
ชีวสารสนเทศศาสตร์ (bioinformatics)
ส่วนต่อประสานสมอง–คอมพิวเตอร์ (brain–computer interface)
เคมีสารสนเทศศาสตร์ (chemoinformatics)
การจัดประเภทลำดับดีเอ็นเอ
คอมพิวเตอร์วิทัศน์ (computer vision)
การตรวจจับการฉ้อโกงบัตรเครดิต (credit card fraud)
การเล่นเกมกลยุทธ์
การค้นคืนสารสนเทศ (information retrieval)
การตรวจสอบการฉ้อโกงทางอินเทอร์เน็ต (Internet fraud)
การรับรู้ของเครื่อง (Machine perception)
การวินิจฉัยทางการแพทย์ (medical diagnosis)
การประมวลผลภาษาธรรมชาติ (natural language processing)
การหาค่าเหมาะที่สุด (optimization)
ระบบแนะนำ (recommender systems)
ระบบเคลื่อนไหวของหุ่นยนต์
เสิร์ชเอนจิน (search engines)
วิศวกรรมซอฟต์แวร์ (software engineering)
การรู้จำเสียงพูด (speech recognition)
ซอฟต์แวร์ > ซอฟต์แวร์เสรีและซอฟต์แวร์โอเพนซอร์ส

CNTK
Deeplearning4j
Keras
Caffe
Mahout
GNU Octave
OpenNN
Orange
scikit-learn
TensorFlow
ROOT
PyTorch
Weka
R
ดูเพิ่ม

ข้อมูลขนาดใหญ่ (Big data)
การทำเหมืองข้อมูล (Data mining)
วิทยาการข้อมูล (Data science)
บรรณานุกรม

Domingos, Pedro (22 กันยายน 2015). The Master Algorithm: How the Quest for the Ultimate Learning Machine Will Remake Our World. Basic Books. ISBN 978-0465065707.
Nilsson, Nils (1998). Artificial Intelligence: A New Synthesis. Morgan Kaufmann. ISBN 978-1-55860-467-4. เก็บจากแหล่งเดิมเมื่อ 26 กรกฎาคม 2020. สืบค้นเมื่อ 18 พฤศจิกายน 2019.
Russell, Stuart J.; Norvig, Peter (2003), Artificial Intelligence: A Modern Approach (2nd ed.), Upper Saddle River, New Jersey: Prentice Hall, ISBN 0-13-790395-2
Poole, David; Mackworth, Alan; Goebel, Randy (1998). Computational Intelligence: A Logical Approach. New York: Oxford University Press. ISBN 978-0-19-510270-3. เก็บจากแหล่งเดิมเมื่อ 26 กรกฎาคม 2020. สืบค้นเมื่อ 22 สิงหาคม 2020.
ภาพที่ 1 เทคนิคการเรียนรู้ของเครื่องจักร
การเรียนรู้ของเครื่องเป็นสาขาย่อยของปัญญาประดิษฐ์
เครื่องเวกเตอร์ค้ำยัน (SVM) เป็นแบบจำลองการเรียนรู้แบบมีผู้สอนรูปแบบหนึ่ง ซึ่งแบ่งข้อมูลออกเป็นสองฝั่งด้วยเส้นตรง (linear classifier) ในตัวอย่างนี้ เป็นเส้นแบ่งวงกลมสีดำจากวงกลมสีขาว
แม่น้ำน้อย

| แม่น้ำน้อย แม่น้ำแควผักไห่, คลองสีกุก, แควสีกุก |
| --- | --- |
แม่น้ำน้อยในเขตตำบลเที่ยงแท้และตำบลแพรกศรีราชา อำเภอสรรคบุรี จังหวัดชัยนาท
ที่ตั้ง
ประเทศ:  ไทย
จังหวัด: ชัยนาท, สิงห์บุรี, อ่างทอง, พระนครศรีอยุธยา
ลักษณะทางกายภาพ

ต้นน้ำ: แม่น้ำเจ้าพระยา
 • ตำแหน่ง: ตำบลชัยนาท อำเภอเมืองชัยนาท จังหวัดชัยนาท
 • พิกัด: 15°09′27.4″N 100°09′21.4″E﻿ / ﻿15.157611°N 100.155944°E﻿ / 15.157611; 100.155944
 
ปากน้ำ: แม่น้ำเจ้าพระยา
 • ตำแหน่ง: ตำบลสนามชัยและตำบลบางไทร อำเภอบางไทร จังหวัดพระนครศรีอยุธยา
 • พิกัด: 14°12′05.7″N 100°30′24.8″E﻿ / ﻿14.201583°N 100.506889°E﻿ / 14.201583; 100.506889
ความยาว: 155 กิโลเมตร (96 ไมล์)
ลุ่มน้ำ
ระบบแม่น้ำ: ลุ่มน้ำเจ้าพระยา
แม่น้ำน้อย เป็นแม่น้ำสายเล็ก ๆ ที่แยกจากแม่น้ำเจ้าพระยาที่อำเภอเมืองชัยนาท จังหวัดชัยนาท ไหลผ่านอำเภอสรรคบุรี เข้าเขตจังหวัดสิงห์บุรี ผ่านอำเภอบางระจัน อำเภอค่ายบางระจัน และอำเภอท่าช้าง แล้วเป็นเส้นแบ่งเขตระหว่างอำเภอโพธิ์ทอง จังหวัดอ่างทอง กับอำเภอท่าช้างและอำเภอพรหมบุรี จังหวัดสิงห์บุรี เข้าเขตจังหวัดอ่างทอง ผ่านอำเภอโพธิ์ทองและอำเภอวิเศษชัยชาญ จากนั้นเข้าเขตจังหวัดพระนครศรีอยุธยา ผ่านอำเภอผักไห่ อำเภอเสนา และอำเภอบางบาล แล้วไปรวมกับแม่น้ำเจ้าพระยาอีกครั้งที่อำเภอบางไทร
แม่น้ำน้อยมีความยาวทั้งสิ้น 155 กิโลเมตร ความกว้างประมาณ 80 เมตร มีน้ำตลอดทั้งปี มีชื่อเรียกต่างกันตามท้องถิ่น เช่น ตอนที่ไหลผ่านอำเภอผักไห่ จังหวัดพระนครศรีอยุธยา เรียกว่า "แม่น้ำแควผักไห่" หรือตอนที่ไหลผ่านอำเภอเสนา จังหวัดพระนครศรีอยุธยาเช่นกัน เรียกว่า "คลองสีกุก" หรือ "แควสีกุก" เป็นต้น และยังมีแควสาขาเป็นคลองสายต่าง ๆ ที่ไหลและแยกตัวกันอีก เช่น คลองบางปลากด คลองศาลาแดง คลองไชโย เป็นต้น
นอกจากนี้ แม่น้ำน้อยยังเป็นสถานที่แห่งแรกที่มีการค้นพบปลาในสกุล Sikukia หรือปลาน้ำฝาย อันเป็นปลาน้ำจืดในวงศ์ปลาตะเพียน (Cyprinidae) โดย ดร.ฮิวจ์ แมคคอร์มิค สมิธ นักวิชาการประมงชาวอเมริกัน จึงมีการตั้งชื่อสกุลปลาให้เป็นเกียรติว่า สีกุกเกีย
ฮกไกโด คอนซาโดเล ซัปโปโระ

สโมสรฟุตบอลฮกไกโดคอนซาโดเลซัปโปโระ (ญี่ปุ่น: 北海道コンサドーレ札幌; โรมาจิ: Hokkaidō Konsadōre Sapporo; อังกฤษ: Hokkaido Consadole Sapporo) เป็นสโมสรฟุตบอลอาชีพของญี่ปุ่น ปัจจุบันอยู่ในระดับเจลีก ดิวิชัน 2 โดยมีสนามเหย้าอยู่ที่เมืองซัปโปโระ จังหวัดฮกไกโด
ชื่อสโมสรคำว่า "คอนซาโดเล" นั้นมาจากคำว่า "คนซะโด" ที่แปลงมาจากการอ่านกลับหลังของคำในภาษาญี่ปุ่นว่า "โดซังโคะ" (道産子) ที่หมายถึง "ลูกหลานชาวฮกไกโด" ผสมกับคำว่า "โอเล" (Ole) ในภาษาสเปน
สนามเหย้า "ซัปโปโระโดม" ของสโมสรนั้นยังเป็นรังเหย้าของทีมเบสบอล ฮกไกโด นิปปอน-แฮม ไฟท์เตอร์ส อีกด้วย  เกมเหย้าบางเกมจึงต้องย้ายไปใช้สนาม "ซัปโปโระ อัตสึเบ็ตสึ พาร์ก" แทน
ปัจจุบัน สโมสรมีผู้เล่นทีมชาติไทยมาค้าแข้งอยู่ด้วยคือ สุภโชค สารชาติ ในอดีตสโมสรมีผู้เล่นทีมชาติไทยมาค้าแข้งอยู่ด้วยคือ ชนาธิป สรงกระสินธ์ และ กวินทร์ ธรรมสัจจานันท์
ประวัติ > โตชิบา เอสซี (1935-1995)

คอนซาโดเล ซัปโปโระ เริ่มต้นจากการเป็นทีมองค์กรของบริษัทโตชิบาในชื่อ โตชิบา โฮริกาวะ โช ซอคเกอร์ คลับ มีรังเหย้าอยู่ที่เมืองคาวาซากิ จังหวัดคานางาวะ ใกล้กับกรุงโตเกียว ก่อนจะเลื่อนชั้นขึ้นมาเล่นฟุตบอลลีกอาชีพที่เทียบเท่ากับเจลีก ดิวิชัน 2 ในปัจจุบันในปี 1978 และเปลี่ยนชื่อมาเป็น โตชิบา ซอคเกอร์ คลับ ในปี 1980 และเลื่อนชั้นขึ้นสู่ JSL ดิวิชัน 1 ได้สำเร็จในปี 1989 แต่เมื่อมีการก่อตั้งเจลีกในปี 1992 สโมสรมีคุณสมบัติไม่ผ่านที่จะเล่นในลีกสูงสุด จึงได้เล่นในลีกรองที่ชื่อ Japan Football League จนถึงปี 1995
สโมสรต้องการจะยกระดับไปเป็นทีมฟุตบอลอาชีพ แต่ในขณะนั้น เจ้าของบริษัทโตชิบามองว่าการจะให้เมืองคาวาซากิเป็นถิ่นฐานของทีมอาจจะไม่เหมาะนัก เพราะเมืองมีสโมสรเวอร์ดี คาวาซากิอยู่แล้วซึ่งกำลังอยู่ในยุครุ่งเรืองเช่นกันและการจะมีสองทีมใหญ่อยู่ในย่านเดียวกันถือเป็นเรื่องยาก จึงได้ตัดสินใจย้ายถิ่นฐานของสโมสรไปที่เมืองซัปโปโระ โดยทางการของเมืองซัปโปโระให้การต้อนรับอย่างเต็มที่เพราะกำลังสร้างสนามซัปโปโระโดมที่มีกำหนดแล้วเสร็จในปี 2001 ด้วยเหตุนี้ สโมสรจึงได้เปลี่ยนมือเจ้าของจากบริษัทโตชิบาไปสู่บริษัทสโมสรฟุตบอลฮกไกโดจำกัด (มหาชน) และเริ่มร่วมการแข่งขันฟุตบอลลีกอีกครั้งในฤดูกาล 1996 และแม้ปัจจุบัน โตชิบาจะไม่ได้มีผลประโยชน์ทางการเงินใด ๆ กับสโมสรแล้ว แต่สโมสรยังคงความเป็นเอกลักษณ์ของการใช้สีแดง-ดำซึ่งเป็นสีของบริษัทโตชิบาเอาไว้ ทำให้สีประจำสโมสรไม่เปลี่ยนแปลงไป
ประวัติ > คอนซาโดเล ซัปโปโระ (1996-)

คอนซาโดเล ซัปโปโระ เริ่มเล่นฟุตบอลลีกในระดับ JFL โดยใช้สิทธิ์ต่อจากโตชิบา เอสซีในฤดูกาล 1996 แต่ก็จบที่อันดับ 5 ไม่สามารถเลื่อนชั้นได้ แต่ในปีต่อมา สามารถคว้าแชมป์ JFL เลื่อนชั้นไปเล่นเจลีก ดิวิชัน 1สำเร็จ
ฤดูกาล 1998 คอนซาโดเล ซัปโปโระ ได้สัมผัสเกมเจลีกระดับสูงสุดเป็นฤดูกาลแรก แต่ก็จบที่อันดับ 14 จากทั้งหมด 18 ทีม ต้องไปเล่นเพลย์ออฟเพื่อหาทีมที่ต้องตกชั้นและได้เลื่อนชั้น และสโมสรก็พ่ายแพ้ให้กับวิสเซล โคเบะและอวิสปาฟูกูโอะกะในทั้ง 4 เกม จนกลายมาเป็นสโมสรแรกที่ต้องตกชั้นในประวัติศาสตร์ของเจลีก เพราะปีต่อมาเจลีกแบ่งออกเป็น 2 ดิวิชันพอดี คือ เจลีก ดิวิชัน 1 และ เจลีก ดิวิชัน 2 ทีตั้งขึ้นมาแทน JFL
ในปี 1999 สโมสรแต่งตั้งทาเกชิ โอกาดะ อดีตโค้ชฟุตบอลทีมชาติญี่ปุ่นเป็นโค้ชประจำสโมสรโดยมีเป้าหมายเพื่อเลื่อนชั้นไปสู่ลีกสูงุดให้สำเร็จ แต่ก็จบที่อันดับ 5 และไม่สามารถเลื่อนชั้นได้ นับเป็นผลเสียหายอย่างมาก เพราะสโมสรได้ทุ่มเม็ดเงินไปมากมาย ส่งผลให้เป็นหนี้มากกว่า 3 พันล้านเยน (ประมาณ 1 พันล้านบาท) เสี่ยงต่อการล้มละลาย
ในปี 2000 สโมสรจึงดำเนินนโยบายรัดเข็มขัดอย่างเข้มงวด เน้นใช้ผู้เล่นที่มาจากการยืมตัวเป็นหลัก และแผนการนี้ประสบผลสำเร็จเป็นอย่างดี เพราะสโมสรสามารถคว้าแชมป์เจลีก ดิวิชัน 2 และเลื่อนขึ้นสู่ลีกสูงสุดได้สำเร็จ แถมยังสามารถทำกำไรจากการดำเนินสโมสรได้เป็นครั้งแรก
ในปี 2001 สโมสรจบที่อันดับ 11 ในลีกสูงสุด แต่โค้ชทาเกชิ โอกาดะตัดสินใจไม่ต่อสัญญากับทีมเมื่อจบฤดูกาล แถมยังต้องเสียผู้เล่นสำคัญไปอีกหลายคน จนในปี 2002 สโมสรจบที่อันดับท้ายสุดของตาราง และตกมาอยู่เจลีก ดิวิชัน 2 อีกครั้งหนึ่ง
ในปี 2003 สโมสรพยายามกลับสู่ลีกสูงสุดอีกครั้งหนึ่งด้วยการลงทุนมหาศาล แต่ผลงานกลับไม่ดีอย่างที่ตั้งเป้าไว้ จบที่อันดับที่ 9 และกลายเป็นหนี้สูงถึง 3 พันล้านเยนอีกครั้ง จึงต้องมีการปรับโครงสร้างครั้งใหญ่ รวมถึงการปล่อยผู้เล่นที่ค่าจ้างสูงอย่างยัตสึยูกิ คนโนะออกจากสโมสร ผลพวงจากการรัดเข็มขัดครั้งใหญ่ทำให้ทีมจบที่ท้ายตารางของเจลีก ดิวิชัน 2 ในปี 2004 แต่สถานการณ์ทางการเงินดีขึ้นเพราะเหลือหนี้ต่ำกว่า 100 ล้านเยน
ในปี 2005 และ 2006 สโมสรจบที่อันดับ 6 และปี 2007 สามารถคว้าแชมป์ลีกรองได้ และเลื่อนขึ้นขึ้นสู่เจลีก ดิวิชัน 1 ได้สำเร็จ แต่ก็ต้องกลับสู่เจลีก ดิวิชัน 2 อีกครั้งเมื่อไม่ประสบความสำเร็จในฤดูกาล 2008 กลายเป็นทีมที่ตกชั้นเป็นจำนวนครั้งมากที่สุดในประวัติศาสตร์ของลีก
ในปี 2011 ทีมจบที่อันดับ 3 ของลีกรอง และเลื่อนชั้นขึ้นสู่ลีกสูงสุด แต่ก็ต้องตกชั้นอีกครั้งในปีต่อมา ด้วยผลงานที่ไม่น่าประทับใจนัก คือ การเสียประตูต่อเกมมากที่สุด ได้แต้มต่อหนึ่งเกมน้อยที่สุด และอัตราการแพ้สูงที่สุดในประวัติศาสตร์ของเจลีกหลังจากผ่านไปแค่ 27 นัด นับว่าเป็นฤดูกาลที่น่าผิดหวังที่สุดในลีกสูงสุดของสโมสร
แต่ในปี 2016 ทีมสามารถคว้าแชมป์ลีกรอง และเลื่อนชั้นขึ้นมาเล่นเจลีก ดิวิชัน 1 ได้สำเร็จในฤดูกาล 2017 และได้ทำสัญญายืมตัวกับผู้เล่นไทยอย่างชนาธิป สรงกระสินธ์ มาจากสโมสรเมืองทอง ยูไนเต็ด และในปี 2022 ได้ทำสัญญายืมตัวกับผู้เล่นไทยอย่างสุภโชค สารชาติ มาจากสโมสรบุรีรัมย์ ยูไนเต็ด
เกียรติยศ > โตชิบา เอสซี

แชมป์ All Japan Senior Football Championship: 1977
แชมป์ Japan Soccer League Division 2: 1979,1988-89
แชมป์ Japan Soccer League Cup: 1981 (แชมป์ร่วมกับ มิตซูบิชิ มอเตอร์)
เกียรติยศ > คอนซาโดเล ซัปโปโระ

แชมป์ Japan Football League: 1997
แชมป์ เจลีก ดิวิชัน 2: 2000, 2007, 2016
รองแชมป์ เจลีกคัพ (ลูวาน คัพ): 2019
ผู้เล่นปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่นปัจจุบัน > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
สถิติในเจลีก

| ฤดูกาล | ดิวิชัน | จำนวนทีม | อันดับ | ผู้ชมต่อเกม | เจลีกคัพ | ถ้วยจักรพรรดิ |
| --- | --- | --- | --- | --- | --- | --- |
| 1998 | J | 18 | 14 | 11,953 | รอบแบ่งกลุ่ม | รอบ 4 |
| 1999 | J2 | 10 | 5 | 10,986 | รอบแรก | รอบ 3 |
| 2000 | J2 | 11 | 1 | 12,910 | รอบแรก | รอบ 4 |
| 2001 | J1 | 16 | 11 | 22,228 | รอบแบ่งกลุ่ม | รอบ 3 |
| 2002 | J1 | 16 | 16 | 19,140 | รอบแบ่งกลุ่ม | รอบ 3 |
| 2003 | J2 | 12 | 9 | 10,766 | – | รอบ 3 |
| 2004 | J2 | 12 | 12 | 9,466 | – | รอบก่อนรองชนะเลิศ |
| 2005 | J2 | 12 | 6 | 11,133 | – | รอบ 3 |
| 2006 | J2 | 13 | 6 | 10,478 | – | รอบรองชนะเลิศ |
| 2007 | J2 | 13 | 1 | 12,112 | – | รอบ 3 |
| 2008 | J1 | 18 | 18 | 14,547 | รอบแบ่งกลุ่ม | รอบ 4 |
| 2009 | J2 | 18 | 6 | 10,207 | – | รอบ 3 |
| 2010 | J2 | 19 | 13 | 10,738 | – | รอบ 3 |
| 2011 | J2 | 20 | 3 | 10,482 | – | รอบ 2 |
| 2012 | J1 | 18 | 18 | 12,008 | รอบแบ่งกลุ่ม | รอบ 2 |
| 2013 | J2 | 22 | 8 | 10,075 | – | รอบก่อนรองชนะเลิศ |
| 2014 | J2 | 22 | 10 | 11,060 | – | รอบ 3 |
| 2015 | J2 | 22 | 10 | 11,960 | – | รอบ 3 |
| 2016 | J2 | 22 | 1 | 14,559 | – | รอบ 2 |
| 2017 | J1 | 18 | 11 | 18,418 | Play-off stage | รอบ 2 |
| 2018 | J1 | 18 | 4 | 17,222 | รอบแบ่งกลุ่ม | รอบ 4 |
| 2019 | J1 | 18 | 10 | 18,768 | รองชนะเลิศ | รอบ 2 |
| 2020 | J1 | 18 | 12 | 4,303 | ก่อนรองชนะเลิศ | – |
| 2021 | J1 | 20 | 10 |  | ก่อนรองชนะเลิศ | รอบ 3 |
แหล่งข้อมูล: J. League Data Site
ผู้จัดการทีม

ทะเคโอะ ทะคะฮะชิ (1987–96)
ฮูโก เฟอร์นานเดซ (1997–98)
ฮะจิเมะ อิชิอิ (1998)
ทะเคชิ โอะคะดะ (1999–01)
เทสึจิ ฮะชิระทะนิ (2002)
Radmilo Ivančević (2002)
Chang Woe-ryong (2002)
João Carlos (2003)
Chang Woe-ryong (2003)
มะสะอะคิ ยะนะกิชิตะ (2004–06)
โทะชิยะ มิอุระ (2007–08)
โนะบุฮิโระ อิชิซะกิ (2009–12)
เคอิชิ ไซเซน (2013–14)
Ivica Barbarić (2014–15)
ชูเฮ โยะโมะดะ (2015–2017)
มิไฮโล เปรโตวิช (2018–2024)
ไดกิ อิวามาสะ (2024–)
ผู้จัดการทีม > ทีมงาน

โยะชิฮิโระ นะสึกะ (โค้ช)
บรูโน ควาโดรส (โค้ช)
มะซะรุ โอะคิตะ (โค้ช)
ยะซุยุกิ อะคะอิเคะ (โค้ชผู้รักษาประตู)
ชุนซุเกะ โอสึกะ (นักกายภาพบำบัด)
แหล่งข้อมูลอื่น

เว็บไซต์ทางการ (ในภาษาญี่ปุ่น)
ฮกไกโด คอนซาโดเล ซัปโปโระ ที่เฟซบุ๊ก
ฮกไกโด คอนซาโดเล ซัปโปโระ ที่เอกซ์ (ทวิตเตอร์)
ฮกไกโด คอนซาโดเล ซัปโปโระ ที่อินสตาแกรม
consadolesapporotv
| ด ค กผู้เล่นชุดปัจจุบันของฮกไกโด คอนซาโดเล ซัปโปโระ  |
| --- | --- |
 1 ซูเนโนะ  2 ทานากะ  3 ทะนะกะ  5 ฟุกุโมะริ  7 เฟอร์นานเดช  8 ฟุกะอิ  10 มิยาซาวะ  11 โลเปซ  14 โยะชิอะกิ  15 คิกุชิ  16 มะเอะ  19 ชิระอิ  20 คิม  21 อะวะกะ  25 กู  26 ฮะยะซะกะ  27 อะระโนะ  31 มิยะโยะชิ  32 อิชิกะวะ  35 โอกาชิวะ  49 สุภโชค  ผู้จัดการ: เปโตรวิช 
| ด ค กเจลีก |
| --- | --- | --- |
| เจลีก 1 (2025) |  อัลบิเร็กซ์ นีงาตะ  อวิสปา ฟูกูโอกะ  เซเรซโซ โอซากะ  กัมบะ โอซากะ  คาชิมะ แอนต์เลอส์  คาชิวะ เรย์โซล  คาวาซากิ ฟรอนตาเล  เกียวโต ซังงะ  มาจิดะ เซลเวีย  นาโงยะ แกรมปัส  ซานเฟรชเช ฮิโรชิมะ  โชนัน เบลมาเร  ชิมิซุ เอส-พัลส์  เอ็ฟซี โตเกียว  โตเกียว เวร์ดี  อูราวะ เรดไดมอนส์  วิสเซล โคเบะ  โยโกฮามะ เอ็ฟ มารินอส  โยโกฮามะ เอ็ฟซี  ฟาจาโน โอกายามะ  |  |
| เจลีก 2 (2025) |  คอนซาโดเล ซัปโปโระ  จูบิโล อิวาตะ  ซางัน โทซุ  เบลาบลิตซ์ อากิตะ  เอฮิเมะ เอ็ฟซี  อิวากิ เอ็ฟซี  ฟูจิเอดะ เอ็มวายเอ็ฟซี  โรอัสโซ คูมาโมโตะ  เจฟ ยูไนเต็ด ชิบะ  มิโตะ ฮอลลีฮอก  มอนเตดิโอ ยามางาตะ  โออิตะ ทรินิตา  รีโนฟา ยามางูจิ  โทกูชิมะ วอร์ติส  วี-วาเรน นางาซากิ  เวกัลตะ เซ็นได  เวนท์ฟอเรท โคฟุ  โอมิยะ อาร์ดิจา  เอ็ฟซี อิมาบาริ  คาตาเลร์ โทยามะ  |  |
| เจลีก 3 (2025) |  โทจิงิ เอสซี  คาโงชิมะ ยูไนเต็ด  เดอะสปาคูซัตสึ กุมมะ  เอซี นางาโนะ ปาร์เซียโร  อาซุล กลาโร นูมาซุ  ฟูกูชิมะ ยูไนเต็ด  ไกนาเร ทตโตริ  เอ็ฟซี กิฟุ  กีราวันซ์ คิตะกีวชู  คามาตามาเระ ซานูกิ  มัตสึโมโตะ ยามางะ  นาระ คลับ  เอ็ฟซี โอซากะ  เอ็ฟซี รีวกีว  เอสซี ซางามิฮาระ  เทเกวาจาโร มิยาซากิ  วันราเร ฮาจิโนเฮะ  ซไวเกิน คานาซาวะ  โทจิงิ ซิตี เอฟซี  โคจิ ยูไนเต็ด เอสซี  |  |
| --- | --- |
ฐานข้อมูลการควบคุมรายการหลักฐาน :  VIAF
กูเกิล เอิร์ธ

| --- | --- |

นักพัฒนา: กูเกิล
วันที่เปิดตัว: 11 มิถุนายน 2001; 23 ปีก่อน (2001-06-11)

รุ่นเสถียร: Windows,OS X,Linux : 7.1.5.1557 (22 พฤษภาคม 2015; 9 ปีก่อน (2015-05-22)) Android : 8.0.0 (24 ตุลาคม 2014; 10 ปีก่อน (2014-10-24)) iOS : 7.1.1.1843 (26 มิถุนายน 2013; 11 ปีก่อน (2013-06-26)) 
 
ระบบปฏิบัติการ:   Windows , OS X , Linux , Android , iOS 
ภาษา: 45 ภาษา
ประเภท: แผนที่, ภาพถ่ายดาวเทียม
สัญญาอนุญาต: จำกัดสิทธิ์
เว็บไซต์: กูเกิล เอิร์ธ
กูเกิลเอิร์ธ (อังกฤษ: Google Earth) เป็นซอฟต์แวร์ที่พัฒนาโดยบริษัทกูเกิล สำหรับการใช้เครื่องคอมพิวเตอร์ส่วนบุคคล หรือในโทรศัพท์มือถือ ดูภาพถ่ายทางอากาศพร้อมทั้งแผนที่ เส้นทาง และผังเมืองซ้อนทับลงในแผนที่ รวมทั้งระบบจีไอเอสในรูปแบบ 3 มิติ
กูเกิลเอิร์ธใช้ข้อมูลจากภาพถ่ายทางอากาศของ U.S. public domain และ ภาพถ่ายดาวเทียมของคีย์โฮล มาดัดแปลงร่วมกับระบบแผนที่ของกูเกิล จากกูเกิลแมพ รวมทั้งการทำงานร่วมกับกูเกิลโลคอล เพื่อค้นหารายชื่อร้าน เช่น ร้านขายของ ธนาคาร และปั๊มน้ำมันในแผนที่ได้ โดยนำแผนที่มาซ้อนทับลงบนตำแหน่งที่ต้องการ ตำแหน่งที่ต้องการค้นหา สามารถหาได้จาก บ้านเลขที่ ลองจิจูด ละติจูด ทั้งยังทำงานผ่านรูปแบบภาษาของ KML (Keyhole Markup Language)
ภาพตึกจำลอง 3 มิติ ที่มีลักษณะเป็นสีเทาในกูเกิล เอิร์ธ ได้รับลิขสิทธิ์ส่วนหนึ่งมาจาก ซอฟต์แวร์ของ แซนบอร์น (Sanborn) ในชื่อ ซิตีเซ็ทส์ (CitySets) โดยรูปตึก 3 มิติในรูปแบบที่สมบูรณ์สามารถเรียกดูได้ผ่านทางซิตีเซ็ทส์
กูเกิล เอิร์ธ เวอร์ชัน 7.1 ทางกูเกิลทำภาษาออกมาทั้งหมด 45 ภาษา
ความสามารถ > จำลองการบิน

ใน กูเกิล เอิร์ธ เวอร์ชัน 4.2 ถูกเพิ่มไว้เป็นความสามรถที่ถูกซ่อนไว้ และ ถูกเปิดเผยในเวอร์ชัน 4.3 เป็นต้นมา โดยมีเครื่องบินให้เลือกเพียง 2 รุ่น คือ F-16 Fighting Falcon และ Cirrus SR-22 และมีสนามบินให้เลือกไม่มากนัก ในการควบคุมในโหมดนี้ สามารถเลือกใช้เมาส์ หรือ ใช้จอยสติ๊ก ก็ได้
ความสามารถ > มุมมองถนน

ถูกเปิดตัว ในวันที่ 25 พฤษภาคม พ.ศ. 2550 ด้วย 5 เมืองใหญ่ในสหรัฐ และในปัจจุบัน เมืองใหญ่ๆและเมืองที่เป็นเมืองสำคัญๆส่วนใหญ่ของโลก ได้ถูกเพิ่มเข้าไว้ในรูปแบบของ มุมมองถนน เรียบร้อยแล้ว กรุงเทพมหานคร เป็นเมืองแรกในเอเชียอาคเนย์ ที่มีการบันทึกสู่รูปแบบ มุมมองถนน กูเกิลได้เพิ่มมุมมองถนนให้กับ กูเกิล เอิร์ธ เวอร์ชัน 4.3 ในวันที่ 15 เมษายน พ.ศ. 2551 และ ถูกเพิ่มให้สมบูรณ์ ในเวอร์ชัน 6.0 ที่สามารถทำงานร่วมกับ ระบบ GPS ได้
ความสามารถ > วิกิพีเดีย และ พาโนรามีโอ

ในเดือนธันวาคม พ.ศ. 2549 กูเกิล เอิร์ธ ได้เพิ่มเลเยอร์ใหมีที่เรียกว่า "จีโอกราฟิกเว็บ" ที่มีการทำงานร่วมกับ วิกิพีเดีย(wikipedia) และ พาโนรามีโอ(panoramio) ในวันที่ 30 พฤษภาคม พ.ศ. 2550 กูเกิลได้ทำการประกาศว่า ได้เข้าซื้อกิจการของ พาโนรามีโอ และในเดือน มีนาคม พ.ศ. 2553 กูเกิล ได้ทำการลบ จีโอกราฟิกเว็บ และเพิ่ม พาโนรามีโอเข้ามาไว้เป็นส่วนหนึ่งของเลเยอร์หลักในกูเกิลเอิร์ธ
ความสามารถ > ภาพประวัติศาสตร์

ในเวอร์ชัน 5.0 ผู้ใช้สามารถเปิดแถบเวลา เพื่อนเลื่อนดูรูปถ่ายดาวเทียม ของสถานที่นั้นๆในช่วงเวลาที่ต่างกัน  แต่การทำงานนี้ขึ้นอยู่กับสถานที่ด้วยเช่นกัน
ความสามารถ > น้ำและมหาสมุทร

ในเวอร์ชัน 5.0 (กุมภาพันธ์ พ.ศ. 2552)  ผู้ใช้สามารถดูพื้นที่ภายใต้มหาสมุทรแบบ 3 มิติ โดยข้อมูลที่ได้ นำมาจาก นักวิทยาศาสตร์ชั้นนำ และ นักมหาสมุทรศาสตร์ ในปัจจุบันพื้นที่ใต้มหาสมุทรที่มีความละเอียดสูงนั้นคิดเป็น ร้อยละ5ของพื้นน้ำทั้งหมด ซึ้งมีขนาดใหญ่กว่า ทวีปอเมริกาเหนือเสียอีก
รุ่นต่างๆ และ พัฒนาการ > พัฒนาการ

Keyhole Earthviewer 1.0 – 11 มิถุนายน 2001; 23 ปีก่อน (2001-06-11)
Keyhole Earthviewer 1.3 – 1 มกราคม 2002; 23 ปีก่อน (2002-01-01)
Keyhole Earthviewer 1.7 – กุมภาพันธ์ 2002; 23 ปีที่แล้ว (2002-02)
Keyhole LT 1.7.1 – 26 สิงหาคม 2003; 21 ปีก่อน (2003-08-26)
Keyhole NV 1.7.2 – 16 ตุลาคม 2003; 21 ปีก่อน (2003-10-16)
Keyhole 2.2 – 19 สิงหาคม 2004; 20 ปีก่อน (2004-08-19)
Google Earth 3.0 – 28 มิถุนายน 2005; 19 ปีก่อน (2005-06-28)
Google Earth 4.0 – 11 มิถุนายน 2006; 18 ปีก่อน (2006-06-11)
Google Earth 4.1 – 29 พฤษภาคม 2007; 17 ปีก่อน (2007-05-29)
Google Earth 4.2 – 23 สิงหาคม 2007; 17 ปีก่อน (2007-08-23)
Google Earth 4.3 – 15 เมษายน 2008; 16 ปีก่อน (2008-04-15)
Google Earth 5.0 – 5 พฤษภาคม 2009; 15 ปีก่อน (2009-05-05)
Google Earth 5.1 – 18 พฤศจิกายน 2009; 15 ปีก่อน (2009-11-18)
Google Earth 5.2 – 1 กรกฎาคม 2010; 14 ปีก่อน (2010-07-01)
Google Earth 6.0 – 29 มีนาคม 2011; 13 ปีก่อน (2011-03-29)
Google Earth 6.1 – 21 ตุลาคม 2011; 13 ปีก่อน (2011-10-21)
Google Earth 6.2 – 11 เมษายน 2012; 12 ปีก่อน (2012-04-11)
Google Earth 7.0 – 27 มิถุนายน 2012; 12 ปีก่อน (2012-06-27) (Android and iOS platform only)
Google Earth 7.0 – 18 ธันวาคม 2012; 12 ปีก่อน (2012-12-18) (Desktop)
Google Earth 7.1 - 6 มิถุนายน 2013; 11 ปีก่อน (2013-06-06) (Android platform only)
Google Earth 7.1 - 26 มิถุนายน 2013; 11 ปีก่อน (2013-06-26) (Desktop and iOS platform only)
Google Earth 8.0 - 24 ตุลาคม 2013; 11 ปีก่อน (2013-10-24) (Android platform only)
รุ่นต่างๆ และ พัฒนาการ > กูเกิล เอิร์ธ พลัส

กูเกิ้ล เอิร์ธพลัส (Google Earth Plus) ได้เพิ่มความสามารถในการทำงานร่วมกับ GPS โดยได้รับการสนับสนุนโดยตรงจาก Gamin และ Magellan ซึ้มเป็นค่ายยักษ์ใหญ่ในธุรกิจ GPS 
กูเกิล เอิร์ธ พลัส ถูกยกเลิก เดือนธันวาคม ปี 2551 และรวบรวมความสามารถของ กูเกิล เอร์ธพลัส ไว้ในกูเกิล เอิร์ธ เวอร์ชันฟรี รุ่น4.0.2416
รุ่นต่างๆ และ พัฒนาการ > กูเกิล เอิร์ธ โปร

กูเกิล เอิร์ธโปร (Google Earth Pro) ต้องจ่ายเงินในราคา 399 ดอลลาร์สหรัฐ ต่อปี กูเกิลเอิร์ธโปร เป็นเวอร์ชันที่มุ่งเน้นให้มีความสามรถมากว่า กูเกิลเอิร์ธพลัส เช่น
สามารถวัดหาค่าของ รัศมี พื้นที่ และ ความสูง แบบสามมิติได้
สามารถบันทึกวิดีโอได้
พิมพ์ภาพแบบคุณภาพสูงสำหรับนำเสนองาน
สามารถดึงข้อมูล GIS ได้
รุ่นต่างๆ และ พัฒนาการ > กูเกิล เอิร์ธ เอนเตอร์ไพรส์

กูเกิล เอิร์ธ เอนเตอร์ไพรส์ (Google Earth Enterprise) เป็นรุ่นที่ได้รับการออกแบบสำหรับการออกแบบใช้งานให้เหมาะกับองค์กรที่มีธุรกิจที่สามารถจะใช้ประโยชน์จากตัวโปรแกรมได้อย่างสมบูรณ์ยิ่งขึ้น
รุ่นต่างๆ และ พัฒนาการ > เวอร์ชัน แอนดรอยด์

ในเวอร์ชัน แอนดรอยด์ ได้มีการเปิดตัวครั้งแรก เมื่อ วันจันทร์ ที่ 22 กุมภาพันธ์ 2553
รุ่นต่างๆ และ พัฒนาการ > เวอร์ชัน ไอโอเอส

สำหรับเวอร์ชันของ iOS ที่สามรถใช้ได้ ทั้งบน iPhone iPodtouch iPad iPadmini ได้มีการเปิดตัว วันที่ 27 ตุลาคม 2551
รุ่นต่างๆ และ พัฒนาการ > เวอร์ชัน รถยนต์

เวอร์ชันรถยนต์ของ กูเกิล เอิร์ธ ให้บริการในปี 2010 โดยติดตั้งในรถยนต์  ออดี้ เอ8 (Audi A8)
กูเกิล เอิร์ธ ปลั๊ก-อิน

Google Earth API เป็นรุ่นเบต้าของบริการฟรีสำหรับเว็บไซต์ต่างๆ เพื่อเป็นPlug-in และ JavaScript API ที่ช่วยให้สามารถวาง Google Earth ในหน้าเว็บนั้นๆได้ API ยังช่วยให้การใช้งานที่มีความซับซ้อนอย่างเช่นแผนที่ 3 มิติได้อีกด้วย และแผนที่ 3 มิติ
ของ Google Earth Plug-in พร้อมใช้งานแล้วสำหรับเว็บเบราว์เซอร์และระบบปฏิบัติการต่อไปนี้:
Microsoft Windows (2000, XP, Vista, และ 7)
Google Chrome 1.0 +
Internet Explorer 6.0 +
Firefox 2.0 +
Flock 1.0 +
แอปเปิ้ล Mac OS X 10.4 และสูงกว่า (Intel และ PowerPC)
Safari 3.1 +
Firefox 3.0 +
ในปัจจุบันปลั๊กอินสามารถสนับสนุนความสามารถที่มากขึ้ของ กูเกิล เอิร์ธ ได้ดังต่อไปนี้:
แสดงภูมิประเทศ
ถนน
สิ่งปลูกสร้าง
พรมแดน
แสดง อาคาร 3 มิติ
ดูเพิ่ม

กูเกิล
พอยท์เอเชียดอตคอม (PointAsia.com) โปรแกรมภาพถ่ายดาวเทียมโดยคนไทย
แหล่งข้อมูลอื่น

เว็บไซต์กูเกิล เอิร์ธ
วิดีโออธิบาย กูเกิล เอิร์ธคืออะไร เก็บถาวร 2008-02-06 ที่ เวย์แบ็กแมชชีน จาก ศูนย์กลางความรู้แห่งชาติ
ไทยกูเกิล เอิร์ธดอตคอม เก็บถาวร 2006-04-27 ที่ เวย์แบ็กแมชชีน เว็บไซต์แผนที่กูเกิล เอิร์ธไทย
| ด ค กกูเกิล และผลิตภัณฑ์จากบริษัท |
| --- | --- |
บุคลากรหลัก: เอริก ชมิดต์ (ผู้อำนวยการ) เซอร์เกย์ บริน (ผู้ร่วมก่อตั้ง ประธานฝ่ายเทคโนโลยี) แลร์รี เพจ (ผู้ร่วมก่อตั้ง ประธานฝ่ายผลิตภัณฑ์)
โฆษณา: แอดแมนิเจอร์ • แอดสเคป • แอดเซนส์ • แอดเวอร์ไทซิงโพรเฟสชันนัลส์ • แอดเวิดส์ • แอนะลิติกส์ • เช็กเอาต์ • ดับเบิลคลิก
การสื่อสาร: อะเลิตส์ • แคเลนเดอร์ • จีเมล • กรุ๊ปส์ • เควสชันส์แอนด์แอนเซอร์ส • ทรานสเลต • วอยซ์ • กูรู • ไดรฟ์
ซอฟต์แวร์: โครม • โครมโอเอส • เดสก์ทอป • เอิร์ธ • แกเจตส์ • จีเมลโมบายล์ •  คีป • สเก็ตช์อัป • ทูลบาร์
แพลตฟอร์ม: แอกเคาต์ • แอนดรอยด์ • แอปเอนจิน • แอปส์ • บิ๊กเทเบิล • กาจา • โคออป • ไฟล์ซิสเท็ม • เนทีฟไคลเอนต์ • โอเพนโซเชียล • เวฟเฟเดอเรชันโพรโทคอล
เครื่องมือพัฒนา: เอแจ็กซ์เอพีไอส์ • โค้ด • แกเจตส์เอพีไอ • จีเดตา • กูเกิลบอต • กุยซ์ • เว็บเซิร์ฟเวอร์ • เคเอ็มแอล • แมปรีดิวซ์ • พินอิน • สเก็ตช์อัปรูบี • ไซต์แมปส์ • ซัมเมอร์ออฟโค้ด • เทคทอล์ก • เว็บทูลคิต • เว็บไซต์ออปทิไมเซอร์
เผยแพร่สารสนเทศ: บล็อกเกอร์ • บุ๊กมาร์กส • ด็อกส์ • ฟีดเบิร์นเนอร์ • แมปเมกเกอร์ • พาโนรามีโอ • ไซตส์ (จอตสปอต) • ยูทูบ
สืบค้น (เพจแรงก์): เสิร์ชแอปพลิแอนซ์ • ออดิโออินเด็กซิง • บุ๊กเสิร์ช • โค้ดเสิร์ช • เดสก์ทอป • แฟสต์ฟลิป • ไฟแนนซ์ • กูก-411 • อิมเมจเสิร์ช • แผนที่ (สตรีตวิว) • นิวส์ • แพเทนตส์ • พรอดักต์เสิร์ช • สคอเลอร์ • ยูสเน็ต • วิดีโอ • วิดีโอ • เว็บเสิร์ช • วิเคราะห์: อินไซตส์ฟอร์เสิร์ช • เทรนดส์ • เว็บมาสเตอร์ไกด์ไลนส์
ยุติการให้บริการ: แอนเซอรส์ • เบราว์เซอร์ซิงก์ • คลิกทูคอล • ดอดจ์บอล • กูเกิล ก็อกเกิล • ไลฟ์ลี • แมชอัปเอดิเตอร์ • โน้ตบุ๊ก • เพจครีเอเตอร์ • วิดีโอมาร์เก็ตเพลซ • เว็บแอกเซเลอเรเตอร์ • ออร์กัต • เวฟ • โนล • ไอกูเกิล • ไจกุ • เออร์ชิน • ละติจูด • ปีกาซา • ปีกาซาเว็บอัลบัมส์ • เกียส์ • ทอล์ก • รีดเดอร์ • พาวเวอร์มิเตอร์ • เบส • โค้ดเสิร์ช • เฟรนด์คอนเนกต์ • เฮลท์ • อิมเมจเลเบิลเลอร์ • แลปส์ • แพ็ก • เสิร์ชวิกิ • อัปเดตเตอร์ • สตาเดีย
อื่น ๆ: แอลฟาเบต • กูเกิลบอมบ์ • การตรวจพิจารณา • คำวิจารณ์ • กูเกิลไชน่า • กูเกิลดอตอ็อก • กูเกิลเพลกซ์ • ข่าวลวง • ไอ/โอ • เครื่องหมายการค้า • ลูนาร์เอกซ์ไพรซ์ • เวนเชอรส์ • วายฟาย • ไซต์ไกสต์ • กูเกิล ดูเดิล • เอ็กซ์ • กูเกิล ดีปไมด์ • แคลิโก
คำขวัญ: โดนต์บีอีวัล เว็บไซต์: Google.com
พัฒนาการและช่วงเวลา